Jim Lowrie Gang

Lowrie Gang kuvattuna vuonna 1880. Vasemmalta oikealle: Jim Lowrie, John Isbell, King Callahan

### Toiminta

Postivaunuryöstöt, junaryöstöt, maantierosvous

**Jim Lowrie Gang**, tunnetaan myös nimellä **Top Hat Gang**, oli Missourin osavaltion Springfieldin kaupungissa alkunsa saanut James "Jim" Lowrien johtama rikollisjengi.

Vuoden 1880 elokuussa jengi hajosi Jim Lowrien kuoltua pankkiryöstön tulitaistelussa. Ryhmä ehti toimia vain vajaan neljän kuukauden ajan, mutta siitä huolimatta se tunnettin Lounais-Missourin alueella erittäin pahamaineisena luomiensa ongelmien myötä.

## Toiminta

Lowrien rikollisryhmä sai alkunsa vuoden 1880 toukokuun alussa, jolloin James "Jim" Lowrie saapui Springfieldin kaupunkiin. Huolimatta ensisijaisesta taustastaan karjapaimenena, Lowrieta seurasi huhupuheet ja hämärä maine. Hän oli toiminut 1870-luvulla Nebraskassa vaikuttaneessa Hallin veljesten rikollisjengissä.

Springfieldissä Jim Lowrie tapasi missourilaiset John Isbellin ja King Callahanin. Molemmat miehistä olivat jo ennestään laitapuolen kulkijoita ja lainsuojattomia. Lowrien johdattamana kolmikko liittyi yhteen ja päätti tarttua tilaisuuteen ryöstää kaupunkiin St. Louisista saapuvan postivaunun, jonka huhuttiin kuljettavan läheisen rautatietyömaan työntekijöiden palkkoja. Ryöstö oli ryhmälle menestyksekäs, mutta johti kaupungin sisäisten ongelmien kasvuun.

Noin kuukautta myöhemmin, 20. kesäkuuta 1880, ryhmä valmistautui Union Midwest Railroad Companyn kultakuljetuksen ryöstöön. Jengi toimi ammattimaisesti ja räjäytti junavaunut auki dynamiitilla. Ryöstösaaliin laskettiin olevan noin 22,500 dollarin arvoinen. Lowrien, Isbellin ja Callahanin sanotaan pukeneen ryöstön aikana silinterihattuja, joka johti lehdistön luomaan kaunistelevaan Top Hat Gang -liikanimeen ryhmästä.

### Springfieldin pankkiryöstö

Elokuussa 1880 jengiä odotti Utahin alueelle salakuljetettu junaryöstöstä napattu kulta. Jim Lowrie oli kuitenkin kunnianhimoinen ja pahantahtoinen piirikunnan sheriffiä Hugo Thompsonia kohtaan. Kahden välisen suhteen sanotaan olleen antagonistinen ja monimutkainen. Ennen siirtymistä länteen, jengi päätti toteuttaa viimeiseksi työkseen Lowrien suunnitteleman pankkiryöstön.

Ryöstö tapahtui 25. elokuuta 1880 keskellä kirkasta päivää. Jim Lowrie, John Isbell ja King Callahan saapuivat pankkiin yksitellen sekä aseistautuneina. Ryhmän suunnitelmista huolimatta, pankkiryöstö muuttui äänekkääksi ja veriseksi jo alkumetreillä. Pankissa tapahtunut tulitaistelu herätti kaupungin sheriffit ja junaryöstöä varten kaupunkiin saapuneet Pinkertonin agentit paikan päälle pikimmiten.

Ryhmä onnistui ryöstämään pankin holvin, mutta poistuessaan huomasivat pankin olevan piiritettynä. Ryöstö huipentui panttivankitilanteeksi. Jengin poistuessa pankista ihmiskilpien kera, tilanne laukesi kadulla tulitaisteluksi ryhmän sekä lainvalvojien ja Pinkertonien välillä. Callahan pääsi pakenemaan ryöstösaaliin kanssa paikalta, mutta Isbell haavoittui vakavasti. Lowrie onnistui surmaamaan sheriffi Thompsonin tulitaistelussa, kuitenkin kohdaten itsekin surmansa Pinkertonin agenttien toimesta. Jengin nähdään hajonneen Lowrien kuoleman myötä.

## Jäsenet

* Jim Lowrie (1853-1880, surmattiin)
* John Isbell
* King Callahan